**Človek pekinský** alebo **človek vzpriamený pekinský** (iné názvy: **sinantrop(us), čínsky človek**, staršie *človek pekingský*; lat. *Homo erectus pekinensis, Homo pekinensis*, ďalšie synonymá pozri nižšie) je poddruh človeka vzpriameného.

Rozsah pojmu
------------

V užšom zmysle taxón zahŕňa len nálezy z Čou-kchou-tienu, v širšom zmysle aj podobné (t. j. najmä relatívne mladé) čínske nálezy (pozri nižšie).

Cameron a Groves 2004 taxón (podobne ako sa to robievalo istý čas v minulosti) spolu s najstaršími čínskymi nálezmi (okrem Homo erectus lantianensis) vyčleňujú ako samostatný druh človeka (potom samozrejme len pod názvom človek pekinský – Homo pekinensis) [1].

Schwartz a Tattersall 2005[2] tiež navrhujú samostatný druh, konkrétne môže byť podľa nich definovaný dvoma spôsobmi:  

Homo pekinensis v širšom zmysle: 

* Homo soloensis/„skupina N/S/N" – nálezy Ngawi, Sambungmacan, a Ngandong
* Homo pekinensis v užšom zmysle – nálezy Čou-kchou-tien (Zhoukoudian) a asi aj Nanking (Nanjing)

Synonymá
--------

Ďalšie synonymá, okrem vyššie uvedených, sú: *Sinanthropus pekinensis, Pithecanthropus pekinensis, Pithecanthropus steinheimensis pekinensis, Praehomo asiaticus sinensis, Praehomo sinensis, Sinanthropus pekingensis, (?) Pithecanthropus pekingensis, Pithecanthropus sinensis, Homo erectus sinensis*.

Nálezy z Čou-kchou-tienu
------------------------

### Objav a opis

Vykopávky pod vedením Rakúšana menom Otto Zdansky, ktoré sa začali v roku 1921 v lokalite s názvom „Čou-kchou-tien (Zhoukoudian) lokalita 1" v Číne (presnejšie vo „Vrchu dračích kostí" (po čínsky Lung-ku-šan, pchinjin: Longgushan) pri dedine Čou-kchou-tien 50 km od Pekingu), viedli najprv len k nálezom niekoľkých zubov. Jeden nález zuba z roku 1927 (nálezcom bol Švéd Birgin Bolin) primäl Kanaďana menom Davidson Black priradiť ho (spolu s nálezmi zubov z roku 1921 a 1923 z tej istej lokality) v tom istom roku do nového druhu menom *Sinanthropus pekinensis* (Black v texte opisu navrhol, aby sa opis priraďoval jemu aj Zdanskemu ako spoluautorovi, ale keďže autorom opisu je len Black, je jediným správnym autorom len Black). Black sa v tom istom roku 1927 ujal vedenia aj vykopávok. V roku 1928 sa v tej istej lokalite našli dve primitívne ľudské čeľuste a fragmenty lebky a v roku 1929 Číňan Wen-čung Pej (angl.: W. Ch. Pei, pchinjin: Bei Wenzhong) našiel prvú lebku sinantropa. Do roku 1937 (teraz už o. i. pod vedením Nemca F. Weidenreicha) sa v lokalite našli celkovo zvyšky vyše 14 lebiek, 147 zubov, 7 častí stehnovej kosti, dve ramenné kosti, jedna kľúčová kosť a jedna zápästná kôstka. V roku 1939/1940 F. Weidenreich druh Sinanthropus pekinensis spojil s druhom Pithecanthropus erectus do nového druhu nazvaného Homo erectus, ale zhruba do 70. rokov ešte niektorí autori stále klasifikovali čou-kchou-tienske nálezy ako Sinanthropus pekinensis či Pithecanthropus pekinensis (čo je jeden z alternatívnych názov).

V roku 1937 výskumy zastavil postup Japoncov. V roku 1941, počas druhej svetovej vojny, sa pôvodná zbierka nálezov stratila; špekuluje sa, že je zakopaná niekde v Číne, že sa potopila pri bombardovaní Pearl Harboru Japoncami alebo je niekde mimo Číny. Skutočnosť, že vykopávky boli spracované veľmi dôkladne a F. Weidenreich ich opísal veľmi podrobne, túto stratu minimalizuje [3]. 
Výskumy boli obnovené v roku 1949 a menšie nálezy ľudí z lokality sa uskutočnili v rokoch 1951, 1955 a 1966. V roku 1979 boli výskumy obnovené znova a dlhodobo, ale nové hominidné nálezy sú iba fragmentárne a našli sa hlavne kamenné nástroje (do roku 1998 sa ich našlo 17 000) a kosti 97 druhov zvierat.

### Datovanie

Nálezy z Čou-kchou-tienu sa staršie datovali do asi 460 až 350 tisíc/(podľa Thurzo 1998) 230 tisícami rokov BP (niekde sa uvádzal začiatočný dátum až 600 000 rokov). Encyklopédia archeológie 1985 písala, že *geologické datovanie zaraďuje nálezy do glaciálu mindel až do raného interglaciálu mindel-riss*. Podľa nového datovania vrstiev, z ktorých nálezy pochádzali, z roku 2009 sú najstaršie nálezy staré 770 000 +/− 80 000 rokov, najmladšie sú staré 400 000 – 500 000 rokov.[4]

### Charakteristika nálezov

Kosti sú ťažké, lebky sa zdajú pokročilejšie ako pri jávskom pitekantropovi. Lebková kapacita je priemerne 1 050 cm³ (podľa M. Thurza 1 043 cm³), absolútne však kolíše medzi 850 a 1 220 cm³. Čeľuste vystupujú dopredu, nejestvuje bradový hrboľ. Veľmi málo kostí človeka pekinského sa našlo v ich anatomických vzájomných vzťahoch.

Pôvodne sa predpokladalo, že jaskyne boli obývané nepretržite počas celého obdobia (vtedy datovaného na) 460 000 – 230 000 rokov, ale neskôr (ešte pred zmenou datovania) sa ukázalo, že šlo najmenej o tri samostatné časové jednotky osídlenia.

Homo erectus z Čou-kchou-tienu je geologicky a vývojovo mladšou formou človeka vzpriameného. Podľa vedno siedmich zachovaných fragmentov stehenných kostí sa usudzuje, že bol menšieho vzrastu ako jávsky Homo erectus (pitekantropus). Dosahoval výšku 150 – 165 cm, chodil vzpriamene. Vývojovo stojí vyššie ako poddruhy Homo erectus erectus i Homo erectus modjokertensis. Nálezy sa veľmi podobajú jávskemu Homo erectus, no majú trochu klenutejšie čelo a väčšiu kapacitu lebky.

Človek z Čou-kchou-tienu bol lovcom a zberačom (v jaskyni sa našli čerešňovité plody), lovil jelene, diviaky, kone, slony a nosorožce, našli sa aj rozštiepené kosti levov, šabľozubých tigrov a podobne.

Podľa M. Thurzu: *Tmavé, takmer čierne, až šesť metrov hrubé sedimenty v Jaskyni dračích kostí slúžili celé desaťročia ako doklad o dlhodobom využívaní a udržiavaní ohňa. Ich podrobnejšie rozbory v druhej polovici 80. rokov ukázali, že mnohé z predpokladaných vrstiev popola sú iba dekalcifikované usadeniny organických zvyškov. Prítomnosť ohniska a využívanie ohňa hominidmi boli dokázané iba v najmladších vrstvách.*
*Čou-kchou-tienske nálezy sa tradične pokladali aj za dôkazy kanibalizmu – a to najmä pre ich fragmentárny stav a predpokladané stopy po zárezoch a zásekoch. Ich prehodnotenie ukázalo, že chýbanie tvárových a bazálnych častí lebiek a stopy na ich povrchu sú dôsledkom opakovaného zrútenia sa stropu jaskyne a aktivity mäsožravcov – najmä hyeny jaskynnej a dikobraza.*

Ďalšie nálezy
-------------

M. Thurzo 1998 pod človeka vzpriameného pekinského zaraďuje aj zuby z nálezísk Paj-lung-tung (pchinjin: Bailongdong) v okrese Jün-si (Yunxi) v provincii Chu-pej (Hubei) a Lung-ku-tung (Longgudong, nie je zhodné s lokalitou Longgupo) v okrese Jün-sien (Yunxian) v tej istej provincii, datované približne na 500 000 rokov BP.

Mladšie nálezy, ako Che-sien (Hexian), Ťin-niou-šan (Jinniushan) atď. pripisované pôvodne človeku pekinskému, patria podľa novších názorov zrejme pod druh Homo heidelbergensis (aj keď staršie nálezy z tejto mladšej skupiny, napr. Che-sien, sa aj dnes ešte často zaraďujú aj pod druh Homo erectus, teda pod človeka pekinského).

Externé odkazy
--------------

* FILIT – zdroj, z ktorého pôvodne čerpal tento článok. (prvý odsek vo Filite je prebratý z Encyklopédie archeológie 1986)
* Thurzo, M.: Evolúcia človeka, 1998
* heslá Čou-kchou-tien a Sinanthropus pekinensis in: *Encyklopédia archeológie* 1986
* (človek pekinský je hneď prvý riadok)
* 

1. ↑  David W. Cameron, Colin P. Groves: Bones, stones, and molecules: "out of Africa" and human origins, 2004
2. ↑  Schwartz, J. H. Tattersall, I.: The Human fossil record IV, 2005
3. ↑  Delson, E.:Encyclopedia of human evolution and prehistory, 2000;
4. ↑  Guanjun Shen, Xing Gao, Bin Gao, Darryl E. Granger: Age of Zhoukoudian Homo erectus determined with 26Al/10Be burial dating in: Nature, Vol. 458, 2009, str, 198 – 200;

| * z
* d
* u
Externé odkazy zaoberajúce sa všetkými druhmi (a/alebo nálezmi) homininov |
| --- |
| sl./čes. | • Thurzo, M.: Evolúcia človeka, 1998 • Vančata,V.: Paleoantropologie a evoluční antropologie, 2007 (prac. verzia) • Systém rodu človek (Homo)  |
| angl. | • Wood, B. Richmond, B. G.: "Human evolution : taxonomy and paleobiology", 2000 • Wood, B. Lonergan, N. :The hominin fossil record: taxa, grades and clades, 2008 •Delson, E. Baab, K. L.: Fossil humans in: McGraw-Hill Encyclopedia of Science & Technology/Access Science, 2007 
• Mai, L. L. et al.: The Cambridge Dictionary of Human Biology and Evolution, 2005 • Roufs, T. G. (1998-2012, obsahuje vždy aktuálne články)  a  • humanorigins.si.edu (Smithsonian National Museum of Natural History) • Kreger C. D. : A Look at Modern Human Origins, 1998-2003  (); k tomu plagiát: archaeologyinfo.com  • Becoming human • Britannica online: články Homo heidelbergensis; Homo sapiens; Homo erectus; Homo habilis; Neanderthal; Homo floresiensis; Cro-Magnon; Anthropology and Archaelogy - Year in Review; Human evolution, Australopithecus • BBC • Human Evolution • Bramblett, C. A. 2004 • O'Neil, D. • Origins of humankind • talkorigins • Australian Museum • macroevolution.net • Tree of Life  a • Lorraine Dallmeier • Fossil hominid species list • Human Evolution • Hominid family history • Hawks, J. (aktuálne články) • Hominid chronology , , , • Heslip, S.: Time-Space Chart • fossilized.org • OriginsNet • HERC • Catalogue of fossil hominids • NESPOS  |
| nem. | • Die Evolution des Menschen: • Kompaktlexikon der Biologie: • Welt der Biologie – Vorarlberger Bildungsserver:  |
| fr. | • hominidés.com (2006-2011, obsahuje aktuálne články):• Les homininés  (obsahuje aktuálne články) • Larousse (príst. 2011): • Koltes, T. 2002-2005 (písané 2004 alebo 2005):• CNRS:  |
| rus. | • antropogenez.ru (2010-2011):  a • goldentime.ru:  (2003-2008) a  (2003-2008)• Vladimirovič, B. D. et al. : Antropogenez • Mir životnych: • Plejstocenovyje gominidy:  |

| * z
* d
* u
Homininae v širšom zmysle, teda ľudia, šimpanzy, gorily a ich blízki príbuzní |
| --- |
| ?rod *Pierolapithecus* | 
* ?*Pierolapithecus catalaunicus*

 |
| ?rod *Nakalipithecus* | 
* ?*Nakalipithecus nakayamai*

 |
| ? rod *Langsonia* | 
* ?*Langsonia liquidens*

 |
| ? rod uranopitek – *Ouranopithecus* | 
* ?*Ouranopithecus macedoniensis*

 |
| ? rod *Graecopithecus* | 
* ?*Greacopithecus freybergi*

 |
| ? rod *Samburupithecus* | 
* ?*Samburupithecus kiptalami*

 |
| rod *Chorapithecus* | 
* *Chorapithecus abyssinicus*

 |
| rod gorila – *Gorilla* | 
* gorila západná – *Gorilla gorilla*
* gorila východná – *Gorilla beringei*

 |
| rod šimpanz – *Pan* | 
* *Pan sp.* (fosílne nálezy)
* šimpanz bonobo – *Pan paniscus*
* šimpanz učenlivý – *Pan troglodytes*

 |
| ?rod *Sahelanthropus* | 
* ?*Sahelanthropus tchadensis*

 |
| rod *Orrorin* | 
* *Orrorin tugenensis*

 |
| rod ardipitek – *Ardipithecus* | 
* ardipitek aramiský – *Ardipithecus ramidus*
* *Ardipithecus kadabba*

 |
| rod australopitek – *Australopithecus* | 
* australopitek jazerný – *Australopithecus anamensis*
* ? *Australopithecus sp.* Clarke
* australopitek africký – *Australopithecus africanus*
* australopitek afarský – *Australopithecus afarenis*
* australopitek bahrelghazálsky – *Australopithecus bahrelghazali*
* ?*Australopithecus sicilianus*
* ?*Australopithecus praegens*
* *Australopithecus sediba*
* *Australopithecus garhi*

 |
| rod parantrop alebo australopitek – *Paranthropus alebo Australopithecus* | 
* parantrop robustný – *Paranthropus robustus*
* parantrop Boiseov *Paranthropus boisei*
* parantrop etiópsky – *Paranthropus aethiopicus*

 |
| rod *Kenyanthropus* | 
* *Kenyanthropus platyops*

 |
| rod človek – *Homo* | 
* Homo sp. (viacero nálezov)
* ?*Homo gautengensis*
* človek turkanský – *Homo rudolfensis*
* človek zručný – *Homo habilis*
* ?človek pracujúci – *Homo ergaster*
* ?človek gruzínsky – *Homo georgicus*
* človek vzpriamený – *Homo erectus* (zahŕňa: človek trinilský – *Homo erectus erectus* · človek modžokertský – Homo erectus modjokertensis · človek pekinský – *Homo erectus pekinensis* · človek lantiansky – *Homo erectus lantianensis*)
* človek predchodca – *Homo antecessor*
* ?človek floreský – *Homo floresiensis*
* ?*Homo sp. Altai/Homo altaiensis*
* človek heidelberský/archaický Homo sapiens – *Homo heidelbergensis* · (zahŕňa: človek heidelberský v užšom zmysle – *Homo heidelbergensis sensu stricto* · človek cepranský – *Homo cepranensis* · človek steinheimský – *Homo steinheimensis* · človek rodézsky – *Homo rhodesiensis* · človek mauretánsky – *Homo mauritanicus* · človek ngandonský – *Homo soloensis* · iné)
* človek neandertálsky – *Homo neanderthalensis*
* človek rozumný – *Homo sapiens* (zahŕňa: *Homo helmei* · *Homo sapiens idaltu* · človek palestínsky – *Homo sapiens palestinus* · kromaňonec · *Homo kanamensis* · iné)

 |